ભારતીય સુકાનીએ એ વાતનું ખંડન કર્યું છેકે એન્ડરસનને વિશેષ રીતે નિશાન બનાવવામાં આવ્યો નથી. ઇંગ્લેન્ડ અને વેલ્સ ક્રિકેટ બોર્ડ(ઇસીબી) પોતાના ખેલાડીઓને સમર્થન કરી રહ્યાં છે અને લાગી રહ્યું છેકે બાકીની ટેસ્ટ મેચો અને વનડે શ્રેણીમાં બન્ને ટીમો વચ્ચેના સંબંધોમાં ખટાશ જોવા મળશે, પરંતુ ધોનીએ કહ્યું કે, તે આ બાબતને લઇને વધું ચિંતિત નથી. નિશ્ચિત રીતે હું એ સુનિશ્ચિત કરવાનો પ્રયાસ કરીશ કે બાકીની શ્રેણી સાચી ભાવના સાથે રમવામાં આવે, પરંતુ તેનો અર્થ એ નથી કે તમે સંપૂર્ણ પણે વિનર્મ બની જાઓ. અમે ઇચ્છીએ છીએ કે ખેલાડી આક્રમક રહે, કેટલીક બાબતો કહે, પરંતુ મહત્વપૂર્ણ એ છેકે, તે સીમાઓનુ ઉંલ્લંઘન ના કરે.